CELEX: 22008D0029
Language: lt
Date: 1205452800000
Title: 2008 m. kovo 14 d. EEE jungtinio komiteto sprendimas Nr. 29/2008, iš dalies keičiantis EEE susitarimo XIII priedą (Transportas)

10.7.2008   
            
            
               LT
            
            
               Europos Sąjungos oficialusis leidinys
            
            
               L 182/21
            
         
      EEE JUNGTINIO KOMITETO SPRENDIMAS
   
   Nr. 29/2008
   2008 m. kovo 14 d.
   iš dalies keičiantis EEE susitarimo XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2008 m. vasario 1 d. EEE jungtinio komiteto sprendimu Nr. 13/2008 (1).
            
         
               (2)
            
            
               Į Susitarimą turi būti įtraukta 2006 m. gruodžio 20 d. Europos Parlamento ir Tarybos direktyva 2006/126/EB dėl vairuotojo pažymėjimų (nauja redakcija) (2).
            
         
               (3)
            
            
               Direktyva 2006/126/EB nuo 2013 m. sausio 19 d. panaikinama į Susitarimą įtraukta Tarybos direktyva 91/439/EEB (3), išskyrus 2 straipsnio 4 dalį, kuris panaikinamas nuo 2007 m. sausio 19 d.
            
         
               (4)
            
            
               Todėl pagal Susitarimą Direktyva 91/439EEB panaikinama 2013 m. sausio 19 d.,
            
         NUSPRENDĖ:
   1 straipsnis
   Susitarimo XIII priedas iš dalies keičiamas taip:
   
               1)
            
            
               Po 24e punkto (Europos Parlamento ir Tarybos reglamentas (EB) Nr. 561/2006) įterpiamas šis punktas:
               
                           „24f.
                        
                        
                           
                              32006 L 0126: 2006 m. gruodžio 20 d. Europos Parlamento ir Tarybos direktyva 2006/126/EB dėl vairuotojo pažymėjimų (nauja redakcija) (OL L 403, 2006 12 30, p. 18).
                        
                     Šios direktyvos nuostatos šio Susitarimo tikslais adaptuojamos taip:
               
                           a)
                        
                        
                           1 straipsnio 1 dalies antrasis sakinys pakeičiamas taip:
                           „ELPA valstybių vairuotojo pažymėjimai turi turėti tam tikrą pažymėjimą išdavusios valstybės skiriamąjį ženklą. Atitinkami skiriamieji ženklai yra šie: IS (Islandija), FL (Lichtenšteinas), N (Norvegija).“;
                        
                     
                           b)
                        
                        
                           naujoms valstybėms narėms įstojus į EEE, prieš pradedant galioti 1 straipsnio 1 dalies įpareigojimams, susijusiems su I priedo 3 punkto e įtrauka, Lichtenšteinas taiko 5 metų pereinamąjį laikotarpį;
                        
                     
                           c)
                        
                        
                           I priedo 3 punkto įžanginiame sakinyje c įtrauka dėl pažymėjimo 1 puslapio pakeičiama taip:
                           „ELPA valstybės, išduodančios pažymėjimą, skiriamasis ženklas, apibrauktas elipse, nurodytas 1968 m. lapkričio 8 d. JT Konvencijos dėl kelių eismo 37 straipsnyje (fonas toks pat kaip ir vairuotojo pažymėjimo); skiriamieji ženklai yra šie:“;
                        
                     
                           d)
                        
                        
                           I priedo 3 punkte c įtrauka dėl pažymėjimo 1 puslapio papildoma taip:
                           „IS: Islandija
                           FL: Lichtenšteinas
                           N: Norvegija;“;
                        
                     
                           e)
                        
                        
                           I priedo 3 punkto e įtraukoje dėl pažymėjimo 1 puslapio žodžiai „Europos Bendrijų pavyzdys“ pakeičiami „EEE pavyzdys“.
                        
                     
                           f)
                        
                        
                           I priedo 3 punkto e įtrauka dėl pažymėjimo 1 puslapio papildoma taip:
                           „Ökuskírteini
                           Førerkort/Førarkort;“;
                        
                     
                           g)
                        
                        
                           I priedo 3 punkte f įtrauka dėl pažymėjimo 1 puslapio netaikoma;
                        
                     
                           h)
                        
                        
                           I priedo 3 punkto b įtraukoje dėl pažymėjimo 2 puslapio po žodžio „Švedijos“ įrašomi žodžiai „arba Islandijos, arba Norvegijos“.“
                        
                     
         
               2)
            
            
               24a punkte (Tarybos direktyva 91/439/EEB) pridedama ši įtrauka:
               
                           „—
                        
                        
                           
                              32006 L 0126: 2006 m. gruodžio 20 d. Europos Parlamento ir Tarybos direktyva 2006/126/EB (nauja redakcija) (OL L 403, 2006 12 30, p. 18).“
                        
                     
         
               3)
            
            
               24a punkto (Tarybos direktyva 91/439/EEB) tekstas nuo 2013 m. sausio 19 d. išbraukiamas.
            
         2 straipsnis
   Direktyvos 2006/126/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2008 m. kovo 15 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2008 m. kovo 14 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 154, 2008 6 12, p. 27.
   
      (2)  OL L 403, 2006 12 30, p. 18.
   
      (3)  OL L 237, 1991 8 24, p. 1.
   
      (4)  Konstituciniai reikalavimai nurodyti.